ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ
гр. Павликени, бул. „Раковски“ № 4, тел.: 0610 / 5–30–27

                                                                 УТВЪРЖДАВАМ: ………………….

                                                         ДИРЕКТОР ЦПЛР : ГЕОРГИ ФИЛИПОВ
ВЪТРЕШНИ ПРАВИЛА ЗА РАБОТНАТА ЗАПЛАТА В ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ – ГРАД ПАВЛИКЕНИ
ОБЩИ ПОЛОЖЕНИЯ

Чл. 1. (1) Настоящите вътрешни правила за работната заплата /ВПРЗ/ регламентират организацията на работната заплата на работещите по трудово правоотношение в Център за подкрепа за личностно развитие /ЦПЛР/ – град Павликени и са изготвени в съответствие със законовите разпоредби  на 
1. Кодекса на труда, 
2. Закона за държавния бюджет на Република България.

3. ПМС за изпълнението на държавния бюджет на Република България.

4. Наредбата за структурата и организация на работната заплата, приета с ПМС № 4 от 17.01.2007 година, 
5. Наредба за нормирането и заплащането на труда.

6. Наредба за финансирането на институциите в системата на предучилищното и училищното образование.

7. Колективен трудов договор за системата на предучилищното и училищното образование.
8. Други нормативни актове, уреждащи въпроси, свързани с работната заплата и нейната организация.   

(2) Вътрешните правила за работната заплата се изменят, допълват и утвърждават от Директора на ЦПЛР – град Павликени в съответствие с промените в нормативната уредба.

Чл. 2. С настоящите правила за работната заплата се урежда редът и начина за определяне на месечните работни заплати на педагогическия и непедагогическия персонал, зает на трудови правоотношения към ЦПЛР.

Чл. 3. Предмет на уреждане от вътрешните правила на работната заплата са:
1. Общите положения за организацията на работната заплата.

2. Условията, реда и начините за формиране на средствата за работна заплата.

3. Условията и реда за определяне и изменение на основната месечна работна заплата.

4. Видовете и размерите на допълнителните възнаграждения и условията за тяхното получаване.

5. Редът и начинът за изчисляване на брутната месечна работна заплата.

6. Редът и начинът за изплащане на работната заплата.

7. Парични награди и други плащания с еднократен характер.
Чл. 4. Системата на заплащане на труда в ЦРЛР – град Павликени е повременна.
Чл. 5. Основната цел на прилагането на вътрешните правила за работната заплата в ЦПЛР – Град Павликени, са:

1. Спазване на законите и нормативната уредба в страната при формиране на индивидуалните работни заплати на персонала.

2. Създаване на ясни критерии за промяна на индивидуалните трудови възнаграждения.

3. Мотивиране на персонала за ефективно и качествено изпълнение на функциите на ЦПЛР – град Павликени, постигане на целите и приоритетите, както и общото подобряване на ефективността на дейността.
4. Недопускане на дискриминация и/или неравностойно третиране на педагогическите специалисти и непедагогическия персонал при определяне и изменение на размера на индивидуалните трудови възнаграждения.

ФОРМИРАНЕ НА СРЕДСТВАТА
Чл. 6. Формиране на годишния размер на средствата
1. Средствата за работни заплати в ЦПЛР – Град Павликени се формират от целева субсидия от Община Павликени, с натрупване от началото на годината, въз основа на определените от Общински съвет – град Павликени численост и структура на персонала в ЦПЛР – град Павликени и на база утвърдено щатно разписание.

2. Годишният размер на средствата за работната заплата служи за база при определяне на вноските към бюджета за задължителното здравно и социално осигуряване, за фонд ПКБ за сметка на работодателя и пенсионните учителски фондове за родените преди и след 1960 година.
Чл. 7. Формиране на индивидуалната работна заплата

1. Размерът на индивидуалната месечна работна заплата се формира от:

1.1. Основната месечна заплата по трудов договор.

1.2. Допълнителни и други трудови възнаграждения по Кодекса на труда и други нормативни актове.

1.3. Други допълнителни възнаграждения, уговорени с Колективния трудов договор за системата на предучилищното и училищното образование и/или тези правила.

1.4. Възнаграждение за платен годишен или друг платен отпуск, заплащан от средствата за работна заплата.

1.5. Обезщетения по Кодекса на труда.

1.6. Парични награди за педагогическият и/ или непедагогическия персонал.

Чл. 8. Минималната работна заплата в ЦПЛР – град Павликени е равна на минималната работна заплата за страна и се гарантира при добросъвестно изпълнение на задълженията. Тя не зависи от постигнатите резултати и платежоспособността на работодателя.
ОПРЕДЕЛЯНЕ И ИЗМЕНЕНИЕ НА РАБОТНАТА ЗАПЛАТА
Чл. 9. (1) Индивидуалният размер на основната месечна работна заплата на педагогическия персонал, работещ по трудово правоотношение в ЦПЛР – град Павликени, при пълна норма преподавателска заетост и при пълно работно време, не може да бъде по – нисък от нормативно определения с Наредба на Министъра на образованието и науката размер.

(2) Индивидуалният размер на основната месечна работна заплата на педагогически специалист със средно образование, работещ на трудово правоотношение при пълна норма преподавателска заетост и при пълно работно време, е в размер на 70% от нормативно определения с Наредба на Министъра на образованието и науката размер за длъжността „учител“. 

(3) Индивидуалният размер на основната месечна работна заплата на педагогически специалист, работещ по трудово  правоотношение, при непълна преподавателска заетост, се намалява пропорционално на намалението на нормата.
(4) Когато в началото на учебната година се определи по – ниска индивидуална норма преподавателска работа, или по време на учебната година определената норма се намали, размерът на основната месечна работа заплата се намалява пропорционално на намалението на нормата.

(5) Изискванията за определяне на по – висок размер на основната месечна работна заплата, са:

1. При определяне на по – висока норма преподавателска работа на педагогическият персонал се определя по – висок размер на основната месечна работна заплата при условия и по ред, определен с настоящите правила.

2. При показани много добри резултати в работата – деца и ученици, класирани на национални състезания и изяви.  

3. При възлагане изпълнението на допълнителна работа.

4. При ангажираност на лицето в допълнителна организационна и/или методическа форма на работа.
Чл. 10. Считано от 1 януари 2021 година, размерът на основната месечна работна заплата на непедагогическият персонал, работещ по трудови правоотношения в ЦПЛР – гард Павликени, не може да бъде по – нисък от 650,00 /Шестстотин и петдесет/ лева.
Чл. 11. Конкретният размер на основната месечна работна заплата на Директора на ЦПЛР – град Павликени, се определя от Кмета на Община Павликени, в рамките на утвърдения за календарната година бюджет на институцията и се вписва в индивидуалния трудов договор.

Чл. 12. Конкретният размер на основната месечна работна заплата на служител, работещ по трудово правоотношение в ЦПЛР – град Павликени, се определя от Директора на ЦПЛР – град Павликени, в рамките на утвърдения за календарната година бюджет на институцията и се вписва в индивидуалния трудов договор.
Чл. 13. Промени в размера на основните месечни работни заплати на педагогическия и непедагогическия персонал, зает по трудови правоотношения в ЦПЛР – град Павликени, се извършват при:

1. Промяна на нормативен акт.

2. Преназначаване на друга длъжност.

3. В случаите, предвидени в чл. 118, ал. 3 и чл. 119 от Кодекса на труда.

4. При промяна на образователната степен на лицето.

5. При промяна на личната квалификация.

6. В други случаи, предвидени в нормативен акт.
Чл. 14. Съгласно законовите разпоредби на чл. 118, ал. 3 от Кодекса на труда, работодателят може едностранно да увеличава трудовите възнаграждения на служителите в ЦПЛР – град Павликени.
Чл. 15. Считано от 1 януари 2021 година, основната месечна работна заплата на Директора на ЦПЛР – град Павликени, е в размер на 1535,00 /Хиляда петстотин тридесет и пет/ лева.
Чл. 16. Считано от 1 януари 2020 година, основната месечна работна заплата на непедагогическия персонал, работещ по трудови правоотношения в ЦПЛР – град Павликени, е в размер на  641,00 /Шестстотин и четиринадесет/ лева.
ОПРЕДЕЛЯНЕ НА ДОПЪЛНИТЕЛНИ ТРУДОВИ ВЪЗНАГРАЖДЕНИЯ
Чл. 17. Педагогическият и непедагогическият персонал, зает по трудово правоотношения в ЦПЛР – град Павликени, получава следните допълнителни възнаграждения:
1. За придобит трудов стаж и професионален опит, в размер на не по – малко от 1% от размера на индивидуалната месечна работна заплата за всяка година прослужено време.

2. За работа през дните на официалните празници – не по – малко от 100% от часовата индивидуална работна заплата, определена по трудов договор.

3. За работа през дните за седмична почивка, които не са в графика на работното време – не по – малко от 75% от часовата индивидуална работна заплата, определена по трудов договор.
4. Средства от фонд „Социално – битово и културно обслужване.
Чл. 18. Педагогическите специалисти, заети по трудово правоотношения в ЦПЛР – град Павликени, получават допълнително трудово възнаграждение и за :

1. За образователна и научна степен „доктор“ – 130,00 /Сто и тридесет лева/, а за „Доктор на науките“ – 160,00 /Сто и шестдесет/ лева, когато са свързани с изпълняваната работа.

2. За ползване в работата на по – висока лична квалификация, както следва:

2.1. ПЪРВА професионално – квалификационна степен – 90,00 /Деветдесет/ лева.

2.2. ВТОРА професионално – квалификационна степен – 70,00 /Седемдесет/ лева.

2.3. ТРЕТА професионално – квалификационна степен – 50,00 /Петдесет/ лева.

2.4. ЧЕТВЪРТА професионално – квалификационна степен – 35,00 /Тридесет и пет/ лева.

2.5. ПЕТА професионално – квалификационна степен – 30,00 /Тридесет/ лева.

3. За проведените часове над задължителната преподавателска норма:

3.1. За учител с висше образование и образователно – квалификационна степен „Магистър“ или „Бакалавър“, съгласно чл. 42, ал. 1, т. 1, б. „в“ от Закона за висшето образование –  в размер на 8,50 /Осем лева и петдесет стотинки/ лева за един проведен учебен час.

3.2. За учител, притежаващ професионална квалификация „учител“, но не отговарящ на условията за заемане на конкретната длъжност – в размер на 7,00 /Седем/ лева за един проведен учебен час. 

3.3. За учител със средно образование – в размер на 6,30 /Шест лева и тридесет стотинки/ лева за един проведен учебен час.
Чл. 19. (1) Назначените в ЦПЛР – град Павликени педагогически специалисти имат право да получават допълнително възнаграждение за придобит трудов стаж и професионален опит само за времето, в което са изпълнявали същата, сходна или със същия характер длъжност, работа и/ или професия, съгласно законовите разпоредби на §1, т. 2 от Допълнителните разпоредби на Кодекса на труда.
(2) Придобиването и притежанието от служителя на професионално – квалификационна степен, се удостоверява с представянето на оригинала на Свидетелство за придобиването на същата. Ксерокопие от него се съхранява в личното досие на служителя. 

(3) Заплащането на допълнителното трудово възнаграждение за придобита професионално – квалификационна степен или на по – висока такава, започва от месеца, следващ представянето от служителя на свидетелството за съответната професионално – квалификационна степен. 

(4) Когато има правно основание за плащане едновременно на допълнително трудово възнаграждение за по – висока лична квалификация за професионално – квалификационна степен и образователна и научна степен „доктор“ или „доктор на науките“, на служителят се заплаща по – благоприятното допълнително трудово възнаграждение.

Чл. 20. (1) Средствата за фонд „Социално – битово и културно обслужване“ се осигуряват ежемесечно и са в размер на 3 % от средствата за работна заплата.

(2) Начинът за разходването на средствата във фонд „Социално – битово и културно обслужване“ се решава в началото на всяка календарна година на общо събрание на служителите, работещи по трудови правоотношения в ЦПЛР – град Павликени.
Чл. 21. (1) При наличието на финансови средства по бюджета на ЦПЛР – град Павликени за съответната календарна година, на Директора могат да се изплащат допълнителни еднократни възнаграждения за официални празници и/или за началото на учебната година, 3 /три/ пъти годишно, но не повече от 2800,00 /Две хиляди и осемстотин/ лева общо за календарната година.
(2) В края на календарната година на Директора на ЦПЛР може да бъде изплатено еднократно допълнително трудово възнаграждение в размер не –повече от 2000,00 /Две хиляди/ лева.

(3) Конкретният размер на допълнителното трудово възнаграждение за всеки отделен случай, се определя от Кмета на Община Павликени.
(4) На служител с наложено дисциплинарно наказание по чл. 188, т.2 от Кодекса на труда,  не се изплащат допълнителни трудови възнаграждения, до изтичане на срока на наказание.
Чл. 22. (1) При наличието на финансови средства по бюджета на ЦПЛР – град Павликени за съответната календарна година, на непедагогическия персонал, зает по трудови правоотношения в ЦПЛР – град Павликени, могат да се изплащат допълнителни еднократни възнаграждения за официални празници и/или за началото на учебната година, общо до 3 /три/ пъти годишно, в общ размер на трите допълнителни еднократни възнаграждения на не повече от размера на 1 /една/ брутна месечна работна заплата на съответния работник.
(2) Конкретният размер на еднократното допълнително трудово възнаграждение за всеки отделен случай, се определя със Заповед на директора на ЦПЛР – град Павликени.
Чл. 23. Кметът на Община Павликени, в рамките на средствата за работна заплата за календарната година, има право да награди педагогически специалисти, заети по трудово правоотношение в ЦПЛР – град Павликени, за проявена инициативност, постигнати високи резултати, разработени и/или реализирани проекти.

Чл. 24. (1) В рамките на бюджета на ЦПЛР – град Павликени за съответната календарна година, се планират средства за допълнително трудово възнаграждение за постигнати резултати от труда през учебната година, в размер не по – малко от и не повече от годишния размер на средствата за работна заплата на педагогическите специалисти.
(2) Право на допълнително възнаграждение за постигнати резултати от труда имат педагогическите специалисти, които имат действително отработени при същият работодател най – малко 124 /Сто двадесет и четири/ дни за календарната година.

Чл. 25. За водене на задължителната документация, както и за консултиране на родители, деца и ученици, на педагогическите специалисти, ръководители на групи в ЦПЛР – град Павликени, се заплаща допълнително трудово възнаграждение в размер на не по – малко от 15,00 /Петнадесет/ лева месечно. 
ЗАПЛАЩАНЕ НА ТРУДА
Чл. 22. (1) Месечната работната заплата на служителите, заети по трудово правоотношение  в ЦПЛР – град Павликени, както и полагащите се съгласно закон, индивидуален трудов договор, Колективен трудово договор и/или тези правила допълнителни трудови възнаграждения,           се изплащат еднократно, до 30 число на съответния календарен месец през който е положен труда и за който се начислява работната заплата.

(2) Възнагражденията с променлив характер на педагогическите специалисти – лектори в ЦПЛР – град Павликени, се изплащат еднократно, до 30 число на месеца, през който е положен труда, след представяне от съответния специалист на подписано от Директора на ЦПЛР – град Павликени и подпечатано с печата на институцията Сведение за действително проведени учебни часове.
(3) Изплащането на обезщетения при напускане на работа и при пенсиониране, се изплащат с получаването на последното трудово възнаграждение.
(4) Изплащането на разходите за командировка се извършва съгласно разпоредбите на Наредбата за командировките в страната и след представен командировъчен лист, заверен с подпис и печат от Кмета на община Павликени.

ПРЕДСТАВИТЕЛНО И РАБОТНО ОБЛЕКЛО
Чл. 23. (1) Педагогическите специалисти, работещи по трудови правоотношения в ЦПЛР – град Павликени, и членове на синдикални и работодателски организации, страни по Колективния трудов договор за системата на предучилищното и училищното образование от 17.08.2020 година, в съответствие с действащата нормативна уредба, при изпълнение на служебните си задължения, имат право на представително облекло за всяка календарна година
(2) Размерът на средствата за представително облекло за работещите по трудови правоотношения при пълна норма преподавателска заетост и при пълно работно време, съгласно разпоредбите на Наредба № 14 от 16.11.2016 година за представителното облекло на лицата от институциите в системата на предучилищното и училищното образование и чл. 48, ал. 1 от Колективния трудов договор за системата на Предучилищното и училищното образование от 17.08.2020 година, е не  по – малък от 430,00 /Четиристотин и тридесет/ лева. 

(3) Педагогически специалисти, работещи по трудово правоотношение в ЦПЛР – град Павликени, на непълно работно време, съгласно чл. 5 от Наредба № 14 от 16.11.2016 година за представителното облекло на лицата от институциите в системата на предучилищното и училищното образование, имат право на представително облекло в размер, пропорционален на определената с индивидуалния трудов договор продължителност на работното време. 

(4) При постъпване на работа през календарната година, педагогическите специалисти имат право на представително облекло, пропорционално на оставащите до края на годината месеци.
(5) Когато лицето, което е получило представително облекло, напусне по време на календарната година, то възстановява частта от получената сума, установена пропорционално на неотработените месеци за годината.
(6) Работодателят, в съответствие със законовите разпоредби на Наредбата за безплатното работно и униформено облекло, осигурява на лицата от непедагогическия персонал, заети по трудови правоотношения в ЦПЛР – град Павликени, и които са членове на синдикатите, безплатно работно облекло в размер на не по – малко от 300,00 /Триста/ лева, съгласно чл. 49, ал. 1 от Колективния трудов договор за системата на предучилищното и училищното образование, а за лицата, които не са членове на синдикатите, в размер на не по – малко от 200,00 /Двеста/ лева.
(7) Служител от непедагогическият персонал, работещ по трудово правоотношение в ЦПЛР – град Павликени, на непълно работно време, има право на работно облекло в размер, пропорционален на определената в индивидуалния му трудов договор продължителност на работното време. 
(8) При наличие на средства по бюджета на ЦПЛР – град Павликени и по преценка на Директора, на лицата от непедагогическият персонал може да се предоставят средства за безплатно работно и униформено облекло в размер до размера на средствата за представително облекло на лицата от педагогическия персонал.

(9) Срокът за износване на предоставеното безплатно работно облекло започва да тече от датата, следващата датата на получаването му. 
(10) При прекратяване на трудовото правоотношение със служител от непедагогическия персонал, същият възстановява сумата, предоставена му за закупуването на работно облекло, пропорционално на оставащият срок за доизносването му.

(11) Сумата по ал. 3 не се възстановява от служителя, когато:

6.1. Служителят се пенсионира.

6.2. При прекратяване на трудовото правоотношение със служителя по реда на чл. 328, ал. 1, т. 2 и 3 от Кодекса на труда.
Чл. 24. (1) Средствата за представително облекло се осигуряват от бюджета на ЦПЛР – град Павликени за всяка календарна година, в рамките на утвърдения бюджет на институцията.
(2) Стойността на представителното облекло се дава в пари, като изборът на облеклото се осъществява от съответния педагогически специалист.

(3) Конкретната стойност на представителното облекло се определя от Директора за всяка календарна година, в съответствие с бюджета на институцията и съобразно размерите, договорени в колективен трудов договор.
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящите вътрешни правила за работната заплата са разработени на основание чл. 22 от Наредбата за структурата и организацията на работната заплата, приета с ПМС № 4 от 17.01.2007 година.

§ 2. Настоящите вътрешни правила за работната заплата са утвърдени от Директора на ЦПЛР – град Павликени и влизат в сила от 1 януари 2021 година.
§ 3. Настъпилите промени в нормативната уредба, касаещи организацията на работната заплата, се отразяват своевременно в настоящите правила.

§ 4. За допуснати нарушения на определените с настоящите правила изисквания, виновните длъжностни лица носят дисциплинарна отговорност, ако не подлежат на по – тежко наказание.

§ 5. Настоящите вътрешни правила за работната заплата в ЦПЛР – град Павликени, се довеждат до знанието на всички работещи по трудови правоотношения в центъра срещу подпис.

